Summit poduzetnika iz muslimanskih zemalja u Washingtonu
Predsjednik Barack Obama je domaćin summita na kojem je preko 250 mladih poduzetnika iz 60 muslimanskih zemalja.
Predsjednik Barack Obama je domaćin dvodnevnog summita koji je danas počeo u Washingtonu okupivši više od 250 poduzetnika, iz oko 60, uglavnom, muslimanskih zemalja. Održavanje summita predsjednik Obama je najavio prošlog juna u svom govoru u Kairu. Cilj je promoviranje poslovnih veza izmedju Sjedinjenih Država i muslimanskog svijeta. Predsjednik Barack Obama je domaćin dvodnevnog summita koji je danas počeo u Washingtonu okupivši više od 250 poduzetnika, iz oko 60, uglavnom, muslimanskih zemalja. Održavanje summita predsjednik Obama je najavio prošlog juna u svom govoru u Kairu. Cilj je promoviranje poslovnih veza izmedju Sjedinjenih Država i muslimanskog svijeta. Zamjenik Obaminog savjetnika za Nacionalnu sigurnost, Ben Rhodes je novinarima rekao da je poduzetništvo "fundamentalna američka vrijednost" i može otvoriti mogućnosti ljudima širom svijeta. Sammitom se žele povezati mladi poduzetnici, koji tek startuju, iskusni biznismeni, vladini zvaničnici, bankari i drugi eksperti. Medju temama su unapredjenje poslovanja i stvaranje pozitivnog okruženja za nove poslove. Na summitu učestvuje više članova američke vlade, uključujući državnu tajnicu Hillary Clinton” predvidjeno je da se na kraju prvog dana učesncima obrati i predsjednik Obama. Predsjednik Obama je održao obećanje dato prilikom obraćanja muslimanima u Kairu prošlog juna kada je, izmedju ostalopg, rekao: "U muslimanskoj zajednici su otkrili zakonitosti algebre, magnetski kompas i druga sredstva navigacije, vještinu pisanja i štampanja, otkrili su kako se šire bolesti i kako ih lječiti." Farah Pandith je Obamin specijalni predstavnik za muslimansku zajednicu. Ona je prošle godine obišla više od 20 muslimanskih zemalja: "Ideja da predsjednik želi unaprijediti program poduzetništva mnoge ljude oslobadja jer znaju da ne trebaju odobrenje vlade ili nekog drugog da im kaže da se njihove ideje mogu ostvariti, nego da ih, ustvari, oni sami mogu ostvariti." Ona kaže da predsjednik Obama vjeruje da svaka osoba može doprinijeti zajedničkom napretku: "Bilo da ste poduzetnik u oblasti privrede, društvenih, intelektualnih, tehnoloških ili drugih oblasti - sama ideja da to možete provesti zapravo razvija nešto što ostvavlja jak uticaj u stvarnosti." Gospodja Pandith kaže da će gosti, poduzetnici na summitu u Washingtonu, moći uspostaviti trajnu mrežu, čiji je cilj... "Povezivanje sa nekim od najboljih potencijala u Americi koji rade sa poduzetnicima, bilo da su to naši univerziteti, fondacije, ili ustvari poduzetnici." Shuja Nawaz iz Atlantskog vijeća kaže da su Summit i Američko angažiranje sa muslimanima ključni jer muslimani čine četvrtinu ukupne populacije u svijetu. Sammit će, takodjer, naglasiti raznovrsnost u muslimanskom svijetu, kaže Nawaz: "U Sjedinjenim Državama shvataju različitost muslimanskog svijeta, tako da ne karikiramo, trpajući nekako sve u jedno. To je dobra stvar." "Mi shvatamo bogato nasljedje tolerancije i poštivanja koje je Afrika donjela Islamu, ili Istočna Azija, ili Južna Azija ili gdje sam ja bila u Centralnoj Aziji. Mi ne izdvajamo odredjene zajednice muslimana kao dobre, a druge kao loše, radije ih sve poštujemo", kaže Farah Pandith. Ona kaže da će mladi poduzetnici kada se vrate kućama u svoje zemlje i drugima moći kazati da svoje poslovne ideje mogu pretvoriti u akciju.